open-index/open-wikipedia-markdown huggingface dataset:
வீணா ஜார்ஜ்

**வீணா ஜார்ஜ்** (*Veena George*) என்பவர் ஒரு இந்திய அரசியல்வாதியும்,  கேரள அரசாங்கத்தின் தற்போதைய **சுகாதாரம் மற்றும் குடும்ப நலத்துறை அமைச்சர்** ஆவார். இவர் இந்திய கம்யூனிஸ்ட் கட்சி (மார்க்சிஸ்ட்) சார்பாக  கேரள சட்டமன்றத்திற்கு அரண்முல்லா சட்டமன்றத் தொகுதியில் இருந்து தேர்ந்தெடுக்கப்பட்டார். அரசியலில் ஈடுபுடுவதற்கு முன்பு, இவர் 16 ஆண்டுகளுக்கும் மேலாக முக்கிய மலையாள செய்தித் தொலைக்காட்சிகளில் பணியாற்றியுள்ளார். மலையாள செய்தித் தொலைக்காட்சிகளில் இருந்த முதல் பெண் நிர்வாக ஆசிரியர் இவர் ஆவார்.

## தனிப்பட்ட வாழ்க்கை
1976 ஆகத்து மூன்றாம் நாள் திருவனந்தபுரத்தில் ரோசம்மா குரியகோஸ், வழக்கறிஞர் பி. .இ. குரியகோஸ் இணையருக்கு மகளாகப் பிறந்தார். இவர் பதனம்திட்டா மாவட்டத்தின்  மைலாபுராவில் உள்ள மவுண்ட் பெத்தானி உயர்நிலைப்பள்ளியில் பள்ளிப்படிப்பை மேற்கொண்டார். திருவனந்தபுரம் அரசு மகளிர் கல்லூரியில் இளநிலை பட்டமும்,  இயற்பியலில்  முதுகலை பட்டப்படிப்பு படித்த இவர் தனது பி.எட். படிப்பை கேரள பல்கலைக்கழகத்தில் முடித்தார். இவர் ஊடகத் துறையில் நுழைவதற்கு முன்பு ஒரு ஆண்டு பத்தனம்திட்டா கத்தோலிக்க கல்லூரியில்  இயற்பியல் ஆசிரியராக பணிபுரி்ந்தார். பின்னனர் இவர் கைரளி தொலைக்காட்சியில் பயிற்சி பத்திரிகையாளராக இணைந்தார். 16 ஆண்டுகள் வெற்றிகரமாக மலையாள செய்தித் தொலைக்காட்சிகளில் பணியாற்றினார். 2015 ஆம் ஆண்டில், மலையாள செய்தித் தொலைக்காட்சியான டி.வி நியூவின் நிர்வாக ஆசிரியராக பொறுப்பேற்றார்.   மலையாள செய்தி தொலைக்காட்சிகளில்  நிர்வாக ஆசிரியராக பொறுப்பேற்ற முதல் பெண்மணி என்ற பெருமையை பெற்றார். இவர் மேல்நிலைப் பள்ளி ஆசிரியரும், மலங்கரா ஆர்த்தடாக்ஸ் சிரிய தேவாலயத்தின் முன்னாள் செயலாளருமான டாக்டர் ஜார்ஜ் ஜோசப்பை மணந்தார்.

## தொழில்

### தொலைக்காட்சி வாழ்க்கை
வீணா ஜார்ஜ்  கைரளி தொலைக்காட்சியில் பயிற்சி பத்திரிகையாளராக தனது ஊடக வாழ்க்கையைத் தொடங்கினார். பின்னர் இவர் மனோரமா செய்தி தொலைக்காட்சியில் செய்தி நிகழ்ச்சி ஒருங்கிணைப்பாளராக சேர்ந்தார். மேலும் காலை நிகழ்ச்சிகள் மற்றும் சிறப்பு சர்வதேச செய்தி நிகழ்ச்சிகளையும் வழங்கினார். பின்னர் இவர் மலையாள செய்தி தொலைக்காட்சிகளான இந்தியாவிஷன், ரிப்போர்ட்டர் தொலைக்காட்சி ஆகியவற்றில் முக்கிய பொறுப்புகளை வகித்தார். மேலும் டிவி நியூ தொலைக்காட்சியில்  நிர்வாக ஆசிரியராக 2015 இல் இணைந்தார்.

### அரசியல் வாழ்க்கை
இவர் தனது கல்லூரி காலத்தில்  இந்திய மாணவர் சங்கத்தில் (எஸ்.எஃப்.ஐ) செயல்பட்டார். 2016 சட்டமன்றத் தேர்தலில் காங்கிரசின் கோட்டையாக கருதப்பட்ட அரண்முல்லா சட்டமன்றத் தொகுதியில் போட்டியிட இபொகசி (மா) இவரை களமிறக்கியபோது இவர் முதல் முறையாக தேர்தலில் போட்டியிட்டார். அந்தத் தேர்தலில் காங்கிரசின் மூத்த தலைவர் கே. சிவதசன் நாயரை 7646 வாக்குகள் வித்தியாசத்தில் தோற்கடித்தார். 2019 இந்திய பொதுத் தேர்தலில் வீணான பத்தனம்திட்டா மக்களவைத் தொகுதியில் போட்டியிட்டு பாஜக மற்றும் காங்கிரஸ் உடனான கடுமையான மும்முனைப் போட்டியில் இரண்டாவது இடத்தைப் பிடித்தார்  2021 சட்டமன்றத் தேர்தலில் 19,003 வாக்குகள் வித்தியாசத்தில் தனது சட்டமன்ற உறுப்பினர் பதவியைத் தக்க வைத்துக் கொண்டார். 2021 மே 20 ஆம் நாள்,  இடது ஜனநாயக முன்னணி அரசாங்கத்தில் அமைச்சரவையில் இடம் பெற்றார். 21 ஆம் நாள், புகழ்பெற்ற இபொக (மா) தலைவர் கே. கே. சைலஜா வகித்த சுகாதார மற்றும் குடும்ப நல அமைச்சர் பொறுப்பை அவருக்கு அடுத்து ஏற்றார்.

### தேர்தல் போட்டி வரலாறு

#### சட்டமன்றத் தேர்தல் போட்டி வரலாறு

#### பாராளுமன்றத் தேர்தல் போட்டி வரலாறு

## குறிப்புகள்
 

பகுப்பு:இந்தியப் பெண் ஊடகவியலாளர்கள்
பகுப்பு:வாழும் மக்கள்
பகுப்பு:1976 பிறப்புகள்
பகுப்பு:கேரள அரசியல்வாதிகள்
ஆரிப் முகமது கான்

**ஆரிப் முகமது கான்** (*Arif Mohammad  Khan*) (பிறப்பு: 18 நவம்பர், 1951) ஓர் இந்திய அரசியல்வாதி ஆவார். இவர் தற்போது கேரள ஆளுநராக பணியாற்றி வருகிறார். இவர் முன்னாள் மத்திய அமைச்சர் ஆவார். குறிப்பாக எரிசக்தி மற்றும் சிவில் வானூர்தி போக்குவரத்து துறை அமைச்சராக பணியாற்றியுள்ளார்.

## ஆரம்பகால வாழ்க்கை மற்றும் கல்வி
ஆரிப் முகமது கான் 18 நவம்பர் 1951 அன்று புலந்த்சரில் பிறந்தார். டெல்லியின் ஜாமியா மில்லியா பள்ளியில் பள்ளிக் கல்வியும் அலிகர் இசுலாமிய பல்கலைக்கழகம், மற்றும் லக்னோ பல்கலைக்கழகத்தின் சினா கல்லூரியில் கல்வி பயின்றார் பட்டப் படிப்பை முடித்தார்.
thumb|223x223px

## அரசியல் வாழ்க்கை
கான் இந்திய தேசிய காங்கிரசு கட்சியில் சேர்ந்தார், 1980 ஆம் ஆண்டு கான்பூர் தொகுதியிலிருந்தும் 1984 ஆம் ஆண்டு பக்ரைச் மக்களவை தொகுதியிலிருந்து தேர்ந்தெடுக்கப்பட்டார் . கருத்து வேறுபாடுகள் காரணமாக 1986 ஆம் ஆண்டில் இவர் இந்திய தேசிய காங்கிரசிலிருந்து விலகினார்.

கான் ஜனதா தளத்தில் சேர்ந்தார், 1989 ல் மீண்டும் மக்களவைக்குத் தேர்ந்தெடுக்கப்பட்டார். ஜனதா தள ஆட்சியின் போது கான் மத்திய சிவில் விமான மற்றும் எரிசக்தி அமைச்சராகப் பணியாற்றினார்.

2004 ஆம் ஆண்டில் இவர் பாரதிய ஜனதா கட்சியில் இணைந்தார்.

## கேரள ஆளுநர் (2019 - தற்போது வரை)
இந்தியக் குடியரசுத் தலைவர்  ராம் நாத் கோவிந்தின் உத்தரவின் பேரில் கான் 1 செப்டம்பர் 2019 அன்று கேரள ஆளுநராக நியமிக்கப்பட்டார்.

|-

|-

|-

|-

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:12வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:வி. பி. சிங் ஆட்சி
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
பகுப்பு:கேரள ஆளுநர்கள்
வி. ஏ. ஆண்டமுத்து

**வி. ஏ. ஆண்டமுத்து** (*V. A. Andamuthu*) என்பவர் இந்திய அரசியல்வாதி மற்றும் தமிழகச் சட்டமன்ற மேனாள் உறுப்பினர் ஆவார். இவர் 1996 ஆண்டு நடைபெற்ற தமிழ்நாடு சட்டமன்றத் தேர்தலில் ஈரோடு மாவட்டம் பவானிசாகர் தொகுதியிலிருந்து தமிழ்நாடு சட்டப் பேரவையில் உறுப்பினராகத் தேர்ந்தெடுக்கப்பட்டார். இவர் திராவிட முன்னேற்றக் கழகத்தினை (திமுக) சார்ந்தவர்.

ஏப்ரல் 1997இல், இவர் சக திமுக அரசியல்வாதிகளான பி. செல்வராஜ் மற்றும் எஸ். கே. ராஜேந்திரனுடன், கருணாநிதி, முதல்வராகத் தொடர்வதற்கான பிரார்த்தனையாகச் சேலத்திற்கு அருகிலுள்ள பன்னாரி அம்மன் கோவிலில் பூக்குழி பிராத்தனை செய்தார். நாத்திக முதலமைச்சர் கருணாநிதி "எனது அரசாங்கம் எவ்வளவு காலம் நீடிக்கும் என்று நான் கவலைப்படவில்லை. இது எவ்வளவு காலம் பகுத்தறிவின் கொள்கைகளை கடைப்பிடிக்கும் என்று நான் கவலைப்படுகிறேன்" எனக்கூறி இந்தச் செயலைப் பின்பற்றும் எந்தவொரு நபரையும் கட்சியிலிருந்து வெளியேற்றுவதாகக் கண்டித்தார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
தூத்பத்ரி

**தூத்பாத்ரி** (Doodhpathri) (பால் பள்ளத்தாக்கு) என்பது சுற்றுலாத் தலமாகவும், இந்தியாவின் ஒன்றியப் பகுதியான ஜம்மு-காஷ்மீரிலுள்ள ஒரு மலை வாழிடமாகவும் உள்ளது. இது பட்காம் மாவட்டத்தின் பீர்வா பகுதியில் அமைந்துள்ளது. இது, கடல் மட்டத்திலிருந்து 2,730 மீட்டர் (8,960 அடி) உயரத்தில் அமைந்துள்ளது. ஒன்றியப்பகுதியின் கோடைக்காலத் தலைநகரான சிறீநகரிலிருந்து 42 கி.மீ. (26 மைல்) தொலைவிலும், மாவட்டத் தலைமையகமான பட்காமிற்கு 22 கி.மீ. (14 மைல்) தொலைவிலும் அமைந்துள்ளது.

## வரலாறும் சொற்பிறப்பியலும்
"தூத்பாத்ரி" என்ற பெயருக்கு பால் பள்ளத்தாக்கு என்று பொருள். காஷ்மீரின் புகழ்பெற்ற துறவி ஷேக் உல் ஆலம் ஷேக் நூர் தின் நூரானி இங்கு பிரார்த்தனை செய்ததாகவும், ஒரு முறை அவர் பிரார்த்தனை செய்வதற்கு புல்வெளிகளில் தண்ணீரைத் தேடியபோது, ஒரு குச்சியால் தரையில் குத்தியதாகவும் அப்போது தண்ணீருக்கு  பதிலாக பால் வந்ததாகவும் எனவே இப்புல்வெளிக்கு "தூத்பத்ரி" என்ற பெயர் வந்தது எனவும் ஒரு கதை உள்ளது. ஆனால் உண்மையானக் காரணம், புல்வெளிகளில் பாயும் நீர் தூரத்திலிருந்து பார்க்கும்போது பாலின் வெண்மையான நிறத்தைக் கொண்டுள்ளது. மேலும், ஆண்டு முழுவதும் மிகவும் குளிராக இருக்கிறது. பரந்த புல்வெளிகளுக்கு மேல் பசுமையான புற்களும், பெரிய கற்களின் மீது ஓடும் நீரோடைகளும் அதன் அழகை மேலும் அதிகரிக்கின்றன. தூத்பத்ரி, சாங் பகுதி வரை பல வண்ண மலர்களின் பன்முகத்தன்மை கொண்ட புல்வெளி நிலப்பரப்புகளைக் கொண்டிருக்கிறது. புகழ்பெற்ற தோசா மைதானம் இதன் மேற்கில் அமைந்துள்ளது.

## நிலவியல்
இமயமலையின் பிர் பாஞ்சால் மலைத்தொடரில் ஒரு கிண்ண வடிவிலான பள்ளத்தாக்கில் கடல் மட்டத்திலிருந்து 2,730 மீ (8,957 அடி) உயரத்தில் அமைந்துள்ளது. இது பனி மூடிய மலைகளாலும், பைன், தேவதாரு , போன்ற மரங்களாலும் சூழப்பட்டுள்ளது. இந்தப் புல்வெளிகள் குளிர்காலத்தில் பனியால் மூடப்பட்டிருக்கும்.

## புள்ளிவிவரங்கள்
தூத்பத்ரிக்கு நிரந்தர குடியேற்றம் என்பது இல்லை. மேலும், கடுமையான பனிப்பொழிவு காரணமாக குளிர்காலத்தில் இதை அணுக முடியாது. கோடைகாலத்தில் பட்காம் மாவட்டத்தின் சமவெளிகளில் இருந்து இடையர்கள் தங்களது கால்நடைகளை மேய்ச்சலுக்காக அழைத்து வந்து இங்கு சுமார் ஆறு மாதங்கள் தங்கியிருக்கிறார்கள்.

## அணுகல்
சிறிநகர் அல்லது சிறீநகர் விமான நிலையத்திலிருந்து தூத்பத்ரியை கார் அல்லது பேருந்து மூலம் 2-3 மணி நேரத்திற்குள் எளிதாக அணுக முடியும். இதனை அடைய ஸ்ரீநகர் -பட்காம்-கன்சாஹிப்-இரையார் வழியாக மொத்தம் சுமார் 42 கி.மீ. (26 மைல்) கடக்க வேண்டும்.

### விமானம் மூலம்
சிறீநகர் வானூர்தி நிலையம் (ஸ்ரீநகர், ஜம்மு-காஷ்மீர்) அருகிலுள்ள விமான நிலையமாகும். இந்த விமான நிலையத்திலிருந்து தூத்பத்ரி 40 கி.மீ தூரத்தில் உள்ளது. இது கார் மூலம் செல்ல 1 மணிநேரம் ஆகும்.

## மேற்கோள்கள்

## வெளி இணைப்புகள்
* Doodhpathri

பகுப்பு:ஜம்மு காஷ்மீர் புவியியல்
பகுப்பு:மலை வாழிடங்கள்
*
பகுப்பு:ஜம்மு காஷ்மீரில் சுற்றுலா
ரேடியோ கார்டன்

**ரேடியோ கார்டன்** (*Radio Garden*) என்பது லாப நோக்கற்ற டச்சு வானொலி மற்றும் எண்ணிம ஆராய்ச்சி திட்டமாகும். இது நெதர்லாந்து இன்ஸ்டிடியூட் ஃபார் சவுண்ட் அண்ட் விஷன் (மார்ட்டின் லூதர் பல்கலைக்கழகத்தின் ஹாலே-விட்டன்பெர்க்கின் கோலோ ஃபுல்மரின் மேற்பார்வையில்), நாடுகடந்த வானொலி ஒருங்கிணைப்பு திட்டம். இது  ஐந்து ஐரோப்பியப் பல்கலைக்கழகங்களுடன் இணைந்தது. இச் சேவையின்படி, வானொலி எல்லைகளைச் சுருக்குவதாகும். 2016ஆம் ஆண்டில் 8.000 பதிவு செய்யப்பட்ட நிலையத்தைக் கடந்தபோது இது பிரபலமடைந்தது. மேலும் வானொலி மாநாடு 2016: ரேடியோ கார்டன் உலகம் முழுவது பரவலானது. 

## செயல்பாடு மற்றும் செயல்முறை
இந்த வானொலி தள இடைமுகம் ஒரு முப்பரிமாண புவி இருப்பிடமாகும். இங்குப் பயனர் உலகத்தின் முழுவதும் உள்ள உள்ளூர் வானொலி நிலையங்களின் ஒலிபரப்புகளைக் கேட்கலாம். இங்குச் சிற்றலை வானொலி தொழில்நுட்பத்தை, நீண்ட தூரங்களுக்கு வழங்குவது. ஆனால் இந்த விடயத்தில் வழிமுறைகள் வானொலி பதிப்பின் பரப்புதல் தரவு பாக்கெட்டுகள் (ஊடக ஓடை) மூலம் ஒலிபரப்பப்படுகிறது. நேரடி ஒலிபரப்பு என்று பெயரிடப்பட்ட முகப்புப்பக்கம், உள்ளூர் வானொலிகள் ஒலிபரப்பப்படுவதைக் கேட்க பயனரை அனுமதிக்கிறது. குறிப்பிட்ட பகுதியில் உள்ள வானொலியினைக் கேட்க நாம் இதில் காணப்படும் உலக உருண்டையினைச் சுருட்டி, அதில் நாடுகளின் மீது உள்ள இடங்களில் தெரியும் புள்ளிகளைச் சொடுக்குவதன் மூலம் இணைப்பினைப் பெறலாம். புள்ளியச் சொடுக்கியவுடன் இணைக்கப்படும் வானொலி அலையினை வழங்கும் நாடுகளைப் பற்றிய தகவல்களையும் இது வழங்குகிறது.

## கருத்து மற்றும் வடிவமைப்பு
ரேடியோ கார்டனுக்குள், வானொலி நிலையங்கள் புவி இருப்பிடத்தால் நகரங்களால் தொகுக்கப்படுகின்றன. சிறப்பு வலைத்தளங்களின்படி, வரைபடத்தில் மிகைப்படுத்தப்பட்ட பச்சை நிற கோளங்களால் வடிவமைப்பு உருவாகிறது. இது பிராந்தியத்தின் ஒளிபரப்பாளர்களின் எண்ணிக்கையின் அடிப்படையில் அதிகரிக்கிறது. இந்த கருத்தாக்கம் ஸ்டுடியோ பக்கி மற்றும் ஸ்டுடியோ மோனிகர் ஆகிய நிறுவனங்கள் நெதர்லாந்து இன்ஸ்டிடியூட் ஃபார் சவுண்ட் அண்ட் விஷனுடன் இணைந்து உருவாக்கியது. ரேடியோக்கள் அலெப்போ, ஹவானா, இலங்கை, லண்டன், தென் கொரியா, நியூயார்க், லிஸ்பன், மாஸ்கோ உள்ளிட்ட பல இடங்களில் கிடைக்கின்றன. 

14 மார்ச் 2020 அன்று மேம்படுத்தப்பட்ட அம்சங்களுடன் புதிய பதிப்பு வெளியிடப்பட்டது.

## இடைமுகம் மற்றும் மாற்றம்
இந்த தளம் பொதுவான .கார்டன் அதியுயர் ஆள்களப் பெயரை ஏற்றுக்கொண்டது. இது சிறப்பு வலைத்தளங்களில் குறிப்பிட்டுள்ளபடி, இடைமுகம் அனைத்தும் பதிலளிக்கக்கூடியது மற்றும் எந்த உலாவி மற்றும் பிரிதிறனுக்கும் பொருந்துகிறது. ஒலிபரப்பிற்கு, ஒலிபரப்பாளரால் உருவாக்கப்பட்ட குறிகை வானொலியிலிருந்து ஒலிப்பாய்வுக்குத் தொகுக்கப்பட வேண்டும். இச்சேவைச் செயல்பட இணைய இணைப்பு தேவை. ஒலிப்பாய்விற்கான ஆதரவு மாற்று வடிவங்கள் எம்பி 3, ஆக் மற்றும் ஏஏசி வடிவங்களாகும்.

## மேற்கோள்கள்

## வெளி இணைப்புகள்

* 
பகுப்பு:இணைய வானொலி
தெக்கான் தொலைக்காட்சி

**தெக்கான் தொலைக்காட்சி** (*Deccan TV*) என்பது தெலங்காணா மாநிலத்தில் உள்ள ஒரு தெலுங்கு தொலைக்காட்சி அலைவரிசையாகும். இது ஆகஸ்ட் 6, 2014 அன்று ஒளிபரப்பத் தொடங்கியது. இந்நிறுவனம் இந்தியாவின் தெலங்காணாவின் ஐதராபாத்தில் அமைந்துள்ளது.

இந்த தொலைக்காட்சி மாநில மற்றும் தேசிய செய்திகளுடன் பன்னாட்டுச் செய்திகள் மற்றும் கலை மற்றும் கலாச்சாரம் ஆகியவற்றில் கவனம் செலுத்துகிறது. செய்தி தவிர, சொந்த தயாரிப்பின் சில நிகழ்ச்சிகளும் ஒளிபரப்பப்படுகின்றன.

## நிகழ்ச்சிகள்

* *பரம்பரா* - தெலங்காணாவின் கலை மற்றும் கலாச்சாரத்தைப் பிரதிபலிக்கிறது
* *ஒன்றுக்கு ஒன்று* - பிரபல ஆசிரியர் சதீஷ் சந்தருடன் கலந்துரையாடல்கள்
* *நாம் சிந்திக்கலாம்* - தற்போதைய தலைப்புகள் பற்றிய விவாதங்கள்
* *வேலைகள் மற்றும் தொழில்* - வேலையற்றவர்களுக்கு உதவியாக இருக்கும்
* *வாழ்க்கையை வழிநடத்துங்கள்* - சுயதொழில் தேடும் மக்களுக்கு உதவியாக இருக்கும்
* *ரைத்து* - விவசாயிகளுக்குப்  பயனுள்ளதாக இருக்கும்

## மேற்கோள்கள்

## வெளி இணைப்புகள்

* 
* அதிகாரப்பூர்வ வலைத்தளம் (ஆங்கிலம்)
பகுப்பு:ஐதராபாத்தில் உள்ள தொலைக்காட்சி நிலையங்கள்
வேலூர் ஊராட்சி (புதுக்கோட்டை)

**வேலூர் ஊராட்சி** (*Velur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள விராலிமலை வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2841 ஆகும். இவர்களில் பெண்கள் 1452 பேரும் ஆண்கள் 1389  பேரும் உள்ளனர்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# கீழத்தொட்டியபட்டி
# கொன்னக்காட்டுபட்டி
# மேலசின்னபழனிபட்டி
# மேலத்தொட்டியபட்டி
# புதுப்பட்டி
# வல்லக்கோன்பட்டி
# வேலூர்
# பூமக்கோன்பட்டி
# பூசாரிபண்ணை
# கத்தாளம்பட்டி
# கீழசின்னபழனிபட்டி

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
இராஜபாபு (நடிகர்)

**இராஜா பாபு** (Raja Babu) (பிறப்பு: **புண்யமூர்த்துலா அப்பலா இராஜு** ; 20 அக்டோபர் 1937 - 14 பிப்ரவரி 1983) ஒரு இந்திய நடிகரும், நகைச்சுவை நடிகரும் ஆவார். இவர் முக்கியமாக தெலுங்குத் திரையுலகில் தனது படைப்புகளுக்கு பெயர் பெற்றவர். மிகச்சிறந்த இந்திய நகைச்சுவை நடிகர்களில் ஒருவராக குறிப்பிடப்பட்ட இவரது 9 அடி வெண்கல சிலை ப்வரது பிறந்த இடமான ஆந்திராவின் ராஜமன்றியில் திறக்கப்பட்டது. 
தொடர்ச்சியாக ஏழு தென்னிந்திய பிலிம்பேர் விருதுகளை வென்ற முதல் நகைச்சுவை நடிகரான இவர் தனது திரைவாழ்க்கையில் மொத்தம் ஒன்பது பிலிம்பேர் விருதுகள், மூன்று நந்தி விருதுகள் உட்பட பல விருதுகளை வென்றுள்ளார். "சென்னை ஆந்திரா சங்கம்" தொடர்ச்சியாக ஐந்து ஆண்டுகளாக சிறந்த நகைச்சுவை நடிகருக்கான "கேடயத்தையும்", நூற்றாண்டின் நகைச்சுவை நடிகருக்கான விருதையும் வழங்கியது.

## ஆரம்ப கால வாழ்க்கை
இவர் கிழக்கு கோதாவரி மாவட்டம் ராஜமன்றியில் புண்யமூர்த்துலா உமாமகேசுவர ராவ் மற்றும் இரமணம்மா ஆகியோருக்கு அப்பலா இராஜுவாக பிறந்தார். புகழ்பெற்ற நகைச்சுவை நடிகர்களான, சிட்டி பாபு புண்யமூர்த்துலா, அனந்த் பாபு ஆகிய இருவரும்  இவரது சகோதரர்கள் ஆவர். இவர் தனது இடைநிலை (10 + 2) கல்வியை முடித்து, ஆசிரியர் பயிற்சி வகுப்பையிம் வெற்றிகரமாக முடித்தார். அதன்பிறகு தெலுங்கு ஆசிரியராக சிறிது காலம் பணியாற்றினார். அந்த காலகட்டத்தில், இவர் *குக்க பிள்ள தொரிக்கிந்தி*, *நாலுகில்லா சாவடி*, *அல்லூரி சீதாராம ராஜு* போன்ற நாடகங்களில் நடித்தார்.

## தொழில்
நாடகங்களில் பாபுவின் நடிப்புத் திறனைக் கண்ட திரைப்பட இயக்குநர் கரிகாபதி ராஜராவ் என்பவர் பாபுவை இவரைத் திரைப்படங்களில் நடிக்க ஊக்குவித்தார். 1960 இல் சென்னைக்கு வந்த பாபு, ஆரம்பத்தில் மாணவர்களுக்கு கல்வி கற்பிக்க ஆரம்பித்தார். பின்னர், திரைப்பட இயக்குநர் அட்டலா நாராயண ராவ் 1960 இல் தனது "சமாஜம்" படத்தில் நடிக்க ஒரு வாய்ப்பை வழங்கினார். பாபு தனது அங்க சேட்டைகளால் நகைச்சுவை வேடங்களில் பெயர் பெற்றவர். இவர் 20 ஆண்டுகளில் ஏறக்குறைய 589 திரைப்படங்களில் நடித்துள்ளார்.

## சொந்த வாழ்க்கை
இராஜா பாபு 1965 ஆம் ஆண்டில் இலட்சுமி அம்மாலு (எழுத்தாளர் சிறீ சிறீ மைத்துனி) என்பவரை திருமணம் செய்து கொண்டார். இவர்களுக்கு நாகேந்திர பாபு, மகேஷ் பாபு என்ற இரண்டு மகன்கள் உள்ளனர்.

## மேற்கோள்கள்

## வெளி இணைப்புகள்
* www.Telugucinema.com
* http://www.jokesintelugu.com/2009/12/about-raja-babu.html

பகுப்பு:1983 இறப்புகள்
பகுப்பு:1937 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்கு நகைச்சுவையாளர்கள்
பேட்மா சாகின்

**பேட்மா சாகின்** (*Fatma Şahin*) துருக்கி நாட்டைச் சேர்ந்த ஒரு வேதிப் பொறியியலாலரும் அரசியல்வாதியும் ஆவார். 2011 ஆம் ஆண்டு சூலை மாதம் 11 ஆம் தேதியன்று சாகின் எர்டோகனின் மூன்றாவது அமைச்சரவையில் குடும்ப மற்றும் சமூக கொள்கைகள் துறையின் அமைச்சராக நியமிக்கப்பட்டார்.

1966 ஆம் ஆண்டு சூன் மாதம் 20 அன்று துருக்கி நாட்டின் காசியான்டெப் நகரில் முசுதபா, பெரிகான் சாகின் தம்பதியருக்கு மகளாக சாகின் பிறந்தார். இசுதான்புல் தொழில்நுட்ப பல்கலைக்கழகத்தில் வேதிப்  பொறியியலில் பாடத்தைப் படித்தார். நெசவுத்  துறையில் பொறியாளராகவும் மேலாளராகவும் பேட்மா சாகின் பணியாற்றினார்.

தனது கணவர் இசெட் சாகினுடன் சேர்ந்து அரசியலில் நுழைந்தார்.  இருவரும் இணைந்து நீதி மற்றும் மேம்பாடு என்ற ஒரு கட்சியை உருவாக்கினர். மாகாண அமைப்பில் தீவிரமாக பங்கேற்ற இவர், தனது சொந்த ஊரிலிருந்து மூன்று முறை துணைத் தலைவராக தேர்ந்தெடுக்கப்பட்டார். காசியான்டெப் நகரிலிருந்தும் தென்கிழக்கு அனடீலியா மண்டலத்திலிருந்தும் துருக்கிய நாடாளுமன்றத்திற்குத் தேர்ந்தெடுக்கப்பட்ட முதல் பெண் உறுப்பினர் சாகின் என்ற சிற்ப்புக்கு உரியவரானார். தனது கட்சியின் பெண்கள் கிளையின் தலைவராக சாகின் பணியாற்றினார்.

2011 ஆம் ஆண்டு நடைபெற்ற பொதுத் தேர்தல்களைத் தொடர்ந்து, பிரதமர் ரெசெப் தயிப் எர்டோகனின் மூன்றாவது அமைச்சரவையில் ஒரே பெண் மந்திரியாக பதவியேற்றார். இவருக்கு பதிலாக 2013 ஆம் ஆண்டு டிசம்பர் மாதம் 25 அன்று அமைச்சரவை மறுசீரமைப்பின் போது அயிசெனூர் இசுலாம் இப்பதவிக்கு நியமிக்கப்பட்டார்.

2014 உள்ளாட்சித் தேர்தல்களின் விளைவாக காசியாண்டெப்பின் முதல் பெண் மேயராக தேர்ந்தெடுக்கப்பட்டார். 2019 ஆம் ஆண்டு நடைபெற்ற உள்ளாட்சித் தேர்தல்களிலும் சாகின் வெற்றி பெற்று மீண்டும் மேயராக தேர்ந்தெடுக்கப்பட்டார்.

பேட்மா சாகினுக்கு ஒரு மகன் , ஒரு மகள் என இரண்டு குழந்தைகளுக்குத் தாயாவார்.
 
## மேற்கோள்கள்

பகுப்பு:1966 பிறப்புகள்
பகுப்பு:வாழும் மக்கள்
பகுப்பு:துருக்கிய அரசியல்வாதிகள்
பகுப்பு:துருக்கிய அறிவியலாளர்கள்
பத்மநாபம் (நடிகர்)

**பசவராஜு வெங்கட பத்மநாப ராவ்** ( *Basavaraju Venkata Padmanabha Rao* ) (20 ஆகஸ்ட் 1931 - 20 பிப்ரவரி 2010), பிரபலமாக **பத்மநாபம்** என அறியப்படும் இவர், இந்தியத் திரைப்படத்துறையில், குணச்சித்திர நடிகராகவும், நகைச்சுவை நடிகராகவும் , இயக்குநராகவும், தயாரிப்பாளராகவும் இருந்துள்ளார். இவர் முக்கியமாக தெலுங்குத் திரைப்படத்துறையில் பணியாற்றி வந்தார். பத்மநாபம் இந்தியாவின் மிகச்சிறந்த நகைச்சுவை நடிகர்களில் ஒருவராக கருதப்படுகிறார். குறிப்பாக இவரது நகைச்சுவை வெளிப்பாடுகள் மற்றும் தெலுங்குத் திரைப்படங்களின் பொற்காலத்தில் உரையாடல்கள் ஆகியவற்றால் குறிப்பிடப்படுகிறார். பத்மநாபம் அடிப்படையில் ஒரு நாடகக் கலைஞராக இருந்தார். இருப்பினும் இவர் திரையுலகிலும் வெற்றியைக் கண்டார். மேலும் 400க்கும் மேற்பட்ட திரைப்படங்களில் நடித்துள்ளார். 1945இல் *மாயலோகம்* என்ற படத்தின் மூலம் திரைப்படத்தில் அறிமுகமானார். இவர் தனது நண்பர் வல்லம் நரசிம்ம ராவுடன் சேர்ந்து, எஸ். பி. கோதண்டபாணியை இசை இயக்குநராகக் கொண்டு "ரேகா அன்ட் முரளி ஆர்ட்ஸ்" என்ற நாடகக் குழுவை நிறுவினார்.

எந்தவொரு குறிப்பிட்ட நகைச்சுவைப் பாத்திரத்தையும் தனது மறக்கமுடியாத நடிப்பினால் வெகு திறமையாக கையாள்பவராகக் குறிப்பிடப்படுகிறார். *தேசோதாரகுடு* (1975) என்ற படத்தில் இவர் நடித்த ரிக்‌ஷா இழுப்பவரின் பாத்திரத்திலும் வெகு சிறப்பாக நடித்திருந்தார்.  இந்த பாத்திரம் 'ஆகலயி அன்னமடிகிதே பிச்சோடன்னரு நாயால்லு' பாடலுக்கு பிரபலமானது. மொத்தத்தில் எட்டுத் திரைப்படங்களை இயக்கியுள்ளார். இவர் இயக்கி எஸ். பி. கோதண்டபாணியின் இசையமைப்பில் வெளிவந்த *ஸ்ரீ ஸ்ரீ ஸ்ரீ மரியாத ராமண்ணா* படத்தின் மூலம்  பிரபல பின்னணிப் பாடகர் எஸ்.பி.பாலசுப்பிரமண்யத்தை திரையுலகிற்கு அறிமுகப்படுத்தினார். 1969 ஆம் ஆண்டில் இவர் இயக்கிய கதாநாயகி மொல்லா என்ற திரைப்படம் இவருக்கு நந்தி விருதைப் பெற்றுத்தந்தது .

## ஆரம்பகால வாழ்க்கை மற்றும் தொழில்
இவர் சாந்தம் மற்றும் பசவராஜு வெங்கட சேசையா ஆகியோருக்கு ஆந்திராவில் கடப்பா மாவட்டம் புலிவெந்துலா நகருக்கு அருகிலுள்ள  சிம்மாத்ரிபுரம் என்ற ஊரில்  ஆகஸ்ட் 20, 1931 அன்று பிறந்தார்.

இவரது 12 வயதில் புகழ்பெற்ற இயக்குநர் குடவல்லி ராமபிரம்மம் இவருக்கு "மாயாலோகம்" (1943) படத்தில் வாய்ப்பளித்தார். ஏறக்குறைய 80 இயக்குநர்களுடன் பணிபுரிந்த இவர், தனது நீண்ட திரைவாழ்க்கையில் 400க்கும் மேற்பட்ட திரைப்படங்களில் நடித்துள்ளார். குடவல்லி ராமபிரம்மம், கண்டசாலா பலராமையா, எல். வி. பிரசாத், கே. வி. ரெட்டி ஆகியோருடன் தொடர்ந்து பணியாற்றினார்.

## இறப்பு
பத்மநாபம் 2010 பிப்ரவரி 20 அன்று சென்னையில் மாரடைப்பால் இறந்தார். 78 வயதான இவருக்கு மனைவி, ஐந்து மகள்களும் ஒரு மகனும் உள்ளனர். மூத்த நடிகரான இவர் வழக்கமான யோகா பயிற்சியாளராக இருந்தார். அவர் இறக்கும் வரை நல்ல ஆரோக்கியத்தைக் கொண்டிருந்தார்.

## மேற்கோள்கள்

பகுப்பு:தெலுங்குத் திரைப்பட நடிகர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:தெலுங்கு நகைச்சுவையாளர்கள்
பகுப்பு:2010 இறப்புகள்
பகுப்பு:1931 பிறப்புகள்
இரயில்வே கோட்ட மருத்துவமனை, ஈரோடு

**இரயில்வே கோட்ட மருத்துவமனை, ஈரோடு** என்பது ஈரோடு தெற்கு இரயில்வே காலனி பிரதான சாலையில் உள்ள ஒரு இரயில்வே மருத்துவமனையாகும். துணைக் கோட்ட மருத்துவமனையாக செயல்பட்டுவந்த இம்மருத்துவமனை சேலம் இரயில்வே கோட்டத்திற்கான கோட்ட தலைமை மருத்துவமனையாகத் தரம் உயர்த்தப்பட்டு 23.06.2016 அன்று அதற்கான புதிய கட்டடங்களுடன் துவக்கி வைக்கப்பட்டது.

ஈரோட்டில் செயல்பட்டு வரும் மின்சார ரயில் எஞ்சின் பணிமனை, டீசல் ரயில் எஞ்சின் பணிமனை, சரக்குப் பரிமாற்ற ரயில் முனையம் உள்ளிட்ட இடங்களில் பணிபுரியும் சுமார் 8000 இரயில்வே ஊழியர்களின் நலன்கருதியும், சேலம் தொடருந்து கோட்டத்திலுள்ள கோவை, திருப்பூர், சேலம், கரூர், மேட்டூர் ஆகிய அனைத்துப் பகுதிகளுக்கும் மையமாக இருப்பதாலும் இம்மருத்துவமனை ஈரோட்டில் அமைக்கப்பட்டது.

ஈரோடு சந்திப்பு ரயில் நிலையத்திலிருந்து தெற்கு வாயில் வழியாகவும் இம்மருத்துவமனையை அடையலாம்.

## மேற்கோள்கள்

பகுப்பு:ஈரோடு
பகுப்பு:தமிழ்நாட்டு மருத்துவமனைகள்
வெள்ளூர் ஊராட்சி (புதுக்கோட்டை)

**வெள்ளூர் ஊராட்சி** (*Velloor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள மணமேல்குடி வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 723 ஆகும். இவர்களில் பெண்கள் 353 பேரும் ஆண்கள் 370  பேரும் உள்ளனர்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# நெட்டையன்குடியிருப்பு
# உடையார்கோவில்
# வெள்ளூர்
# உடையார்குடியிருப்பு
# சுந்தரராஜபுரம்
# AD குடியிருப்பு
# கரவட்டான்குடி
# கீழகுடியிருப்பு
# நடுக்குடியிருப்பு

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
குலாம் முகமது அப்துல் காதர்

**குலாம் முகமது அப்துல் காதர்** (*Ghulam Mohammed Abdul Khader*) ஆற்காட்டின் நவாப்  ஏழாவது இளவரசராவார். இவர்  ஆற்காட்டின் ஆறாவது இளவரசர் குலாம் மொகியுதீன் கானின் மகன் என அறியப்படுகிறார். 
## வாழ்க்கைக் குறிப்பு
1969 ஆம் ஆண்டு முதல் 1993 ஆம் ஆண்டு இறக்கும் வரை இந்த பட்டத்தை வகித்தார். இவருக்குப் பின் முகம்மது அப்துல் அலி இந்த பட்டத்தை பெற்றார்.

ஆற்காட்டின் நவாப்புகள் இந்திய அரசாங்கத்துடன் ஒரு சிறப்பு உடன்படிக்கை கொண்டிருந்ததால், இந்த பட்டம் 1972 ஆம் ஆண்டு இந்தியாவின் மற்ற அனைத்து உன்னத பட்டங்களும் விலக்கப்பட்டபோது இப்பட்டம் விலக்கப்படவில்லை.

## மேற்கோள்கள்
* 
பகுப்பு:1993 இறப்புகள்
பகுப்பு:இந்திய முஸ்லிம்கள்
பகுப்பு:ஆற்காடு நவாப்கள்
மஸ்னவி

**மஸ்னவி** (*Masnavi*) என்பது   ஜலாலுத்தீன் முகம்மது பல்கி  சுருக்கமாக ரூமி என்றும் அழைக்கப்படும் சூபி ஞானி  பாரசீக மொழியில் எழுதிய ஒரு மிகப்பெரிய கவிதை ஆக்கமாகும். மஸ்னவி நூலானது சுபித்துவத்தின் மிகவும் செல்வாக்குமிக்க படைப்புகளில் ஒன்றாகும், இது பொதுவாக "பாரசீக மொழியின் குர்ஆன்" என்று அழைக்கப்படுகிறது.  இதை பல வர்ணனையாளர்கள் உலக இலக்கியத்தில் மிகப் பெரிய மருளியலான கவிதை என்று கருதினர்.  *மஸ்னவி* என்பது ஆறு கவிதை நூல்களின் வரிசையாகும். இவை சுமார் 25,000 வசனங்கள் அல்லது 50,000 வரிகளைக் கொண்டுள்ளன.   கடவுளை உண்மையாக நேசிப்பதன் இலக்கை எவ்வாறு அடைவது என்பதை சூஃபிக்களுக்கு கற்பிக்கும் ஒரு ஆன்மீக உரையாக இது உள்ளது. 

[thumb| ''[ரூமி|ஜலால் அல்-தின் ரூமி* தனது சீடரான ஹுஸம் அல்-தின் செல்லேபி மீது அன்பைக் காட்டும் ஒரு [[பாரசீகச் சிற்றோவியம்]] (சி. 1594)]]

== உருவாக்கம் ==
*மஸ்னவி* கவிதைகளை ரூமி தனது வாழ்க்கையின் இறுதி காலத்தில் படைக்ககத் தொடங்கினார். 1258 ஆம் ஆண்டில் தனது 54 வயதில் முதல் புத்தகத்தை சொல்ல சொல்ல எழுதவைக்கத் தொடங்கினார். அதன்பிறகு 1273 இல் அவர் இறக்கும் வரை வசனங்களை இயற்றினார். ஆறாவதும் இறுதி புத்தகம் முழுமையடையவில்லை. 

ரூமி தனது விருப்பமான சீடரான ஹுசாம் அல்-தின் சலாபியின் *வேண்டுகோளின் பேரில் மஸ்னவியின்* வசனங்களை கூறத் தொடங்கினார் என்று ஆவணப்படுத்தப்பட்டுள்ளது. ரூமியைப் பின்பற்றுபவர்கள் பலரும் சனா மற்றும் 'அத்தாரின் படைப்புகளை பாராயணம் செய்வதைக் கவனித்தார். இதனால் ரூமி  சனா மற்றும் 'அத்தாரின்  பாணியில் ஒரு படைப்பை உருவாக்கத் தொடங்கினார். ரூமி வசனங்களை ஓதும் கூட்டங்களில் இந்த மனிதர்கள் தவறாமல் கூடியதாகவும், சலாபி அவற்றை எழுதி அவரிடம் திரும்பப் படித்து காட்டியதாகவும் கூறப்படுகிறது. 

ஒவ்வொரு புத்தகமும் சுமார் 4,000 வசனங்களைக் கொண்டுள்ளது மேலும் ஒவ்வொரு நூலும் தனியாக  அறிமுகம், முன்னுரை ஆகியவற்றைக் கொண்டுள்ளது. ஆறாவது தொகுதியானது ரூமியின் மரணத்தினால் நிறைவடையவில்லை என்பதுடன், அதன்பிறகு மற்றொரு தொகுதி எழுதப்பட்டிருக்கலாம் என்பன போன்ற கூற்றுகள் உள்ளன. 

== தமிழ் மொழிபெயர்ப்புகள் ==
இந்த நூலின் தேர்ந்தெடுத்த பகுதிகள்  ஆர். பி. எம். கனி [[தமிழ்|தமிழில்]] மொழிபெயர்த்திருக்கிறார். அதன்பிறகு *நரியம்பட்டு ஸலாம்'' முதலில் ‘மஸ்னவி’  நூலில் இருந்து தேர்ந்தெடுக்கப்பட்ட பகுதிகளை மொழிபெயர்த்து ‘மலர்வனம்’ என்று புத்தகமாக்கினார். அதைத் தொடர்ந்து  நரியம்பட்டு ஸலாமே  ரூமியின் மஸ்னவி நூலை முழுமையாக தமிழில் அளித்தார். இந்த நூலில் பாரசீக மூலம், உருது வடிவம், தமிழில் பாரசீக ஒலிபெயர்ப்பு, தமிழ் மொழிபெயர்ப்பு என்று பல்வேறு அம்சங்கள் இடம்பெற்றன. 2008இல் தொடங்கிய மொழிபெயர்ப்பு 2021 வரை  ஏழு தொகுதிகளாக  ஃபஹீமிய்யா பப்ளிஷர்சால் வெளியிடப்பட்டுள்ளது.
## குறிப்புகள்

பகுப்பு:சூபிய இலக்கியங்கள்
எஸ். பி. கோதண்டபாணி

**சிறீபதி பண்டிதராத்யுலா கோதண்டபாணி**  (*Sripati Panditharadhyula Kodandapani*) தெலுங்குத் திரைப்படங்களில் இந்திய இசை இயக்குநராகவும் பின்னணி பாடகராகவும் இருந்தார். *பண்டந்தி காப்பரம்* (1972) என்ற திரைப்படத்தில், "இதிகோ தேவுடு சேசினா பொம்மா" என்ற மறக்கமுடியாத என்ற தத்துவப் பாடலுக்கு குரல் கொடுத்திருந்தார். மொத்தம் 101 படங்களுக்கு இசை இயக்கியுள்ளார்.

பிரபல பின்னணிப் பாடகர் எஸ்.பி.பாலசுப்பிரமணியத்தை தான் இசையமைத்த *ஸ்ரீ ஸ்ரீ ஸ்ரீ மரியாத ராமண்ணா* (1967) திரைப்படத்தில் இந்திய திரைப்பட உலகிற்கு அறிமுகப்படுத்தினார்.

## வாழ்க்கை
இவர் தனது குழந்தைப் பருவத்தை குண்டூரில் கழித்தார். இவர் பாடல்களையும் கவிதைகளையும் பாடுவதோடு ஆர்மோனியம் வாசிப்பதையும் கற்றுக்கொண்டார். அடெப்பள்ளி இராமராவ் 1953இல் நா இல்லு என்ற படத்தில் குழுப் பாடலில் பாட ஒரு வாய்ப்பு அளித்தார். எஸ். தட்சிணாமூர்த்தியுடன் ஆர்மோனியக் கலைஞராகப் பணியாற்றினார். இவர் 1955ஆம் ஆண்டு "சந்தானம்" திரைப்படத்தில் தனிப் பாடகராக பாடினார். மூத்த இசை இயக்குநர் கே. வி. மகாதேவனின் கீழ் ஐந்து ஆண்டுகள் பணியாற்றினார்.

நடிகர் பத்மநாபம்  நடத்திவந்த 'ரேகா முரளி ஆர்ட்ஸ்' என்ற நாடக நிறுவனத்தில் இசையமைப்பாளராக இருந்தார். *கன்ன கொடுக்கு* (1961) திரைப்படத்தில் முதன்முறையாக இசை இயக்குநராக அறிமுகமானார். தொடர்ந்து *பதண்டி முந்துகு* (1962), *மஞ்சி ரோஜுலொச்சாய்*, *பங்காரு திம்மராஜு*, *தோட்டலோ பிள்ளா கோட்டலோ ராணி*, *லொகுட்டு பெருமமல்லக்கேருகா* (1966) போன்ற  பல படங்களில் பணியாற்ற ஆரம்பித்தார். .

## இறப்பு
இவர் ஏப்ரல் 5, 1974 அன்று தனது 42 வயதில் இறந்தார்.

## மேற்கோள்கள்

## வெளி இணைப்புகள்
* 

பகுப்பு:1932 பிறப்புகள்
பகுப்பு:1974 இறப்புகள்
பகுப்பு:தெலுங்கு மக்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
குலாம் மொகியுதீன் கான்

**குலாம் மொகியுதீன் கான்** (Ghulam Mohiuddin Khan) ஆற்காட்டின் ஆறாவது இளவரசராவார். 1952 ஆம் ஆண்டு  முதல் 1969 ஆம் ஆண்டு வரை இவர் பணியாற்றினார்.  ஆற்காட்டின் ஐந்தாவது இளவரசர் குலாம் முகம்மது அலிகானின் தம்பியாக இவர் அறியப்படுகிறார்.
  
## வாழ்க்கைக் குறிப்பு
இளவரசராக இருந்த காலத்தில், குலாம் மொகியுதீன் கான் 1935 ஆம் ஆண்டில் மெட்ராசின் அண்ணலாக  பணியாற்றினார், மேலும் முக்கிய பிரமுகர்களை அரண்மனைக்கு வரவேற்கும் நடவடிக்கைகளிலும்  ஈடுபட்டார்.

## ஆட்சி
குலாம் மொகியுதீன் கான் 1952 ஆம் ஆண்டு இளவரசரானார். இவரது ஆட்சிக் காலத்தில் அப்போதைய இந்தியாவின் பிரதம மந்திரி சவகர்லால் நேரு, இந்தியாவின் குடியரசுத் தலைவர் இராசேந்திர பிரசாத் மற்றும் பல  பிரமுகர்களை அடிக்கடி அரண்மனையில் சந்திக்கும் வாய்ப்பைப் பெற்றார். 1966 ஆம் ஆண்டு சவுதி அரேபியா நாட்டிற்கு புனிதப் பயணத்திற்காக சென்று வந்தார். 
## இறப்பு
குலாம் மொகியுதீன் கான் 1969 ஆம் ஆண்டு அக்டோபர் மாதத்தில்  நோய்வாய்ப்பட்டு இறந்தார், இவருக்குப் பிறகு மகன் குலாம் முகமது அப்துல் காதர் இளவரசராகப் பதவியேற்றார்.

## மேற்கோள்கள்
* 

பகுப்பு:1969 இறப்புகள்
பகுப்பு:இந்திய முஸ்லிம்கள்
பகுப்பு:ஆற்காடு நவாப்கள்
முப்புளோரோவசிட்டோன்

**முப்புளோரோவசிட்டோன்** (*Trifluoroacetone*) CF3C(O)CH3. என்ற மூலக்கூற்று வாய்ப்பாட்டால் விவரிக்கப்படும் கரிம புளோரின் சேர்மமாகும். இதை 1,1,1-முப்புளோரோவசிட்டோன் என்றும் அழைக்கலாம். நிறமற்ற நீர்மமாகக் காணப்படும் முப்புளோரோவசிட்டேன் குளோரோஃபார்மையொத்த நெடி கொண்டதாக உள்ளது.
## தயாரிப்பு
முப்புளோரோவசிட்டோவசிட்டிக் அமிலத்தை கார்பாக்சில் நீக்க வினைக்கு உட்படுத்தி முப்புளோரோவசிட்டோன் தயாரிக்கப்படுகிறது. 
:CF3C(O)CH2CO2H → CF3C(O)CH3 + CO2
அசிடேட்டு மற்றும் முப்புளோரோவசிட்டேட்டு எசுத்தர்களை ஒடுக்க வினைக்கு உட்படுத்துவதன்  மூலம் அசிட்டோவசிட்டிக் அமிலம் பெறப்படுகிறது.

## வினைகள்
ஓப்பெனவர் ஆக்சிசனேற்ற வினையில் முப்புளோரோவசிட்டோன் ஓர் ஆக்சிசனேற்ற முகவராக சோதிக்கப்பட்டது. இவ்வினையில் இரண்டாம் நிலை ஆல்க்கால்களின் ஐதராக்சில் குழுக்கள் முதல்நிலை ஆல்ககால்களின் ஐதராக்சில் குழுக்களின் முன்னிலையில் ஆக்சிசனேற்றம் செய்யப்படுகின்றன.
 
## பயன்கள்
2,6-ஈராலோபிரிடின்களைத் தொடக்க வினைபடுபொருளாக உபயோகித்து  2-முப்புளோரோமெத்தில்-7-அசா இண்டோல்கள் தயாரிக்கவும் முப்புளோரோவசிட்டோன் பயன்படுத்தப்படுகிறது. 

வழிப்பெறுதியாகப் பெறப்பட்ட கவியாப் பண்பு இமைன் சேர்மத்தை பயன்படுத்தி தூய்மையான α-முப்புளோரோமெத்தில் அலானின்களையும் தயாரிக்க இயலும். இவ்வாறே சிட்ரெக்கர் வினையைத் தொடர்ந்து நைட்ரைல் நீராற்பகுத்தல் அல்லது ஒடுக்க வினை மூலம் ஈரமீன்களையும் பெறலாம்.

## மேற்கோள்கள்

## வெளி இணைப்புகள்
*[Safety sheet](http://www.fluorochem.co.uk/System/DownloadSDS?fileName=(en-GB)007468_1.00.pdf)

பகுப்பு:கீட்டோன்கள்
பகுப்பு:டிரைபுளோரோமெத்தில் சேர்மங்கள்
பகுப்பு:டிரைபுளோரோமெத்தில் கீட்டோன்கள்
புவன் ஷோம்

**புவன் ஷோம்** என்பது 1969 ஆம் ஆண்டு வெளியான இந்திய இந்தி நாடகத் திரைப்படம் ஆகும். மிருணாள் சென் இயக்கிய இப்படத்தில் உத்பால் தத் (புவன் ஷோம்) மற்றும் சுஹாசினி முலே (கௌரி, கிராமத்து பெண்) ஆகியோர் முதன்மை பாத்திரங்களில் நடித்தனர். சென்  இப்படத்திற்கான கதையாக  *பாலை சந்த் முகோபாத்யாவின்*  பாணபூலின் என்ற வங்க சிறுகதையை அடிப்படையாகக் கொண்டு உருவாக்கினார். இப்படமானது நவீன இந்திய திரைப்படங்களின்  ஒரு அடையாளமாக கருதப்படுகிறது. 

இது சுஹாசினி முலேவின் அறிமுகப் படம். இப்படத்தில் அமிதாப் பச்சன் பின்னணி குரல் கொடுத்தார். 

## கதை
புவன் ஷோம் மனைவியை இழந்த நடுத்தர வயதுள்ள அர்ப்பணிப்புள்ள அரசு ஊழியர் ஆவார். இவர்   இந்திய ரயில்வேயில் பணிபுரியும் கண்டிப்பான ஒரு "உயர் அதிகாரி". ஒரு சில தொடருந்து பயணச்சீட்டு பரிசோதகர்கள்  அவரை கண்டிப்பான, பழைமைவாத அதிகாரி ("அப்சர்") என்று விவாதிக்கும் சூழலில் படத்தின் பின்னணி கட்டப்பட்டுள்ளது.  அவரது  வயது, 50 களின் பிற்பகுதியாக உள்ளது. இது அவரது உளவியலின் ஒரு முக்கிய பகுதியாக உள்ளது.

பணிச்சுமையில் இருந்து விடுபட வேட்டையாடும் யோசனையோடு புவன் ஷோம் குஜராத்திற்கு "வேட்டை விடுமுறை"க்கு செல்கிறார். அவர் ஒரு வேட்டையாடுவதில் தகுதியற்ற "வேட்டைக்காரனாக" சித்தரிக்கப்படுகிறார்.

இளம் கௌரியுடனான அவரது சந்திப்பு அதிர்ஷ்டவசமானது, ஏனென்றால் அவள்தான் அவரைக் கவனித்து, அவர் பறவைகளை "வேட்டையாட" உதவுகிறாள். அவரை வீட்டிற்கு அழைத்துச் சென்று கவனித்துக்கொள்கிறாள். அழுத்தங்கள் நிறைந்த புனின் வாழ்வில் கௌரியின் நுழைவும் அவளது அன்பும் அற்புதமான தருணங்களை அவருக்கு அளிக்கின்றன.

புவன் ஷோம் கௌரியால் பெரிதும் ஈர்க்கபடுகிறார் அவர்  அந்த கிராமத்து சூழல் மெல்ல மெல்ல அவரை உருமாற்றுகின்றன. மேட்டிமைத் தனமும் அதிகாரத் திமிரும் கரைந்துபோய், முற்றிலும் புதிய மனிதராக கிராமத்திலிருந்து நகரத்துக்கு திரும்புகிறார்.  

அவர் அலுவலகத்துக்கு திரும்பியதும், பணியழுத்தம் மிகுந்த வாழ்விலிருந்து தன்னால் வெளியேறி ஓடிவிடமுடியாது என்பதை உணர்கிறார். சிற்றூர் பெண்ணாக அழகிய கௌரியின் புன்னகை அவரது நினைவுகளில் வந்து போகிறது.

## கருப்பொருட்கள்
புவன் ஷோம் இந்திய புதிய அலையின் முன்னோடியாக இருந்ததாகக் கூறப்படுகிறது. இந்திய தேசிய திரைப்பட மேம்பாட்டுக் கழகத்தின் நிதியுதவி பெற்ற துவக்கக் கால படங்களில் இதுவும் ஒன்றாகும். ஏகபோகம், தனிமை, நட்புறவு, இரக்கம் ஆகியவற்றை கருப்பொருள்களாக இந்த படம் கையாள்கிறது. இது இந்தியாவில் கிராமப்புற-நகர்ப்புற பிளவுகளையும் காட்டுகிறது.

## விருதுகள்

* சிறந்த திரைப்படத்திற்கான தேசிய திரைப்பட விருது
* சிறந்த இயக்குனருக்கான தேசிய திரைப்பட விருது - மிருணாள் சென்
* சிறந்த நடிகருக்கான தேசிய திரைப்பட விருது - உத்பால் தத்

## குறிப்புகள்
 

## வெளி இணைப்புகள்

* 
* 
பகுப்பு:இந்திய இந்தித் திரைப்படங்கள்
பகுப்பு:1969 இந்தித் திரைப்படங்கள்
ஓ. என். வி. குறுப்பு இலக்கிய விருது

**ஓ. என். வி. குறுப்பு இலக்கிய விருது** (*O. N. V. Literary Award*)(1931–2016) என்பது மலையாளக் கவிஞர் **[[ஓ. என். வி. குறுப்பு]]** நினைவாக ஓ. என். வி இலக்கிய விருது 2017ஆம் ஆண்டு முதல் ஓ. என். வி. கலாச்சார குழுமத்தினால் வழங்கப்படுகிறது. இந்த விருது ஒரு தேசிய விருது ஆகும். இதற்காக இந்தியா முழுவதும் உள்ள எழுத்தாளர்கள் இலக்கியத்திற்கான ஒட்டுமொத்த பங்களிப்புகளிப்பின் அடிப்படையில் தேர்ந்தெடுக்கப்படுகின்றனர். ஆனால் இதுவரை, மலையாள மொழி ஆசிரியர்கள் மட்டுமே இந்த விருதைப் பெற்றுள்ளனர். இந்த விருதிற்குத் தேர்ந்தெடுக்கப்படுபவர்களுக்கு நினைவுப் பரிசாகச் சிலை, மேற்கோள், மற்றும்  300,000 வழங்கப்படுகிறது.

## விருது பெற்றவர்கள்

## மேற்கோள்கள்

பகுப்பு:மலையாள இலக்கிய விருதுகள்
பகுப்பு:இந்திய இலக்கிய விருதுகள்
நுமலிகர் சுத்திகரிப்பு நிலையம்

**நுமலிகர் சுத்திகரிப்பு நிலையம்** (*Numaligarh Refinery*) இந்தியாவின் அசாம் மாநிலத்திலுள்ள கோலகாட் மாவட்டத்தின்  மொராங்கி கிராமத்தில்  அமைந்துள்ளது. ஆயில் இந்தியா லிமிடெட் மற்றும் அசாம் அரசாங்கம் ஆகியவற்றின் கூட்டு முயற்சியே நுமலிகர் சுத்திகரிப்பு நிலையமாகும். தொடக்கத்தில் இந்திய எண்ணெய் நிறுவனம் 74 சதவீதமும் மற்றும் அசாம் அரசாங்கம் 26 சதவீதமும் இச்சுத்திகரிப்பு நிலையத்தின் மீது உரிமை கொண்டு செயல்படுகின்றன. 1999 ஆம் ஆண்டு சூலை மாதம் 9 ஆம் நாள் நுமலிகர் சுத்திகரிப்பு நிலையம் தொடங்கப்பட்டது.
 
2014 ஆம் ஆண்டு நிலவரப்படி இந்நிலையம் ஆண்டுக்கு 3 மில்லியன் மெட்ரிக் டன் சுத்திகரிப்பு செய்யும் திறன் கொண்டதாக இருந்தது.
 
2019 ஆம் ஆண்டு சனவரி மாதத்தில் பொருளாதார விவகாரங்களுக்கான அமைச்சரவைக் குழு  நுமலிகர் சுத்திகரிப்பு நிலையத்தின் திறனை ஆண்டுக்கு 9 மில்லியன் மெட்ரிக் டன்னாக உயர்த்தும் திட்டங்களுக்கு ஒப்புதல் அளித்தது.
## நோக்கம்
*சுத்திகரிப்பு திறன் பயன்பாட்டை அதிகரித்தல், 
*திறமையான சுத்திகரிப்பு செயல்பாட்டின் மூலம் தயாரிப்பு முறையை மேம்படுத்துதல், 
*தயாரிப்புகளை சரியான நேரத்தில் வெளியேற்றுவதை உறுதிசெய்து, சிறந்த வாடிக்கையாளர் தளத்தையும் தேவையான சந்தைப்படுத்தல் உள்கட்டமைப்பையும் உருவாக்குதல், 
*தரம், பாதுகாப்பு, சுகாதாரம் மற்றும் சுற்றுச்சூழல் பாதுகாப்பு ஆகியவற்றில் மிக உயர்ந்த தரங்களை அடைதல்,
*முறையான பயிற்சி மற்றும் தொழில் திட்டமிடல் மூலம் மனித வளத்தின் வளர்ச்சி மற்றும் வளர்ச்சியில் கவனம் செலுத்துதல், 
*பிராந்தியத்தின் பொருளாதார மற்றும் தொழில்துறை வளர்ச்சிக்கு உதவுதல் போன்றவை நுமலிகர் சுத்திகரிப்பு நிலையம் தொடங்கப்பட்டமைக்கான நோக்கங்களாகும். 
## இதனையும் காண்க
* இந்தியாவிலுள்ள எண்ணெய் சுத்திகரிப்பு நிலையங்களின் பட்டியல்
## மேற்கோள்கள்

## புற இணைப்புகள்

பகுப்பு:அசாம்
பகுப்பு:இந்தியாவில் எண்ணெய் தூய்விப்பாலைகள்
பகுப்பு:கோலாகாட் மாவட்டம்
சீனாவில் இயற்கை எரிவாயு

**சீனாவில் இயற்கை எரிவாயு** (*Natural gas in China*)  நுகர்வு, உற்பத்தி மற்றும் இறக்குமதிகள் 2008-2013 ஆம் ஆண்டு காலத்தில் வியத்தகு முறையில் வளர்ச்சியடைந்தது. முக்கியத்துவம் மிக்க இவ்வளர்ச்சியானது இக்காலகட்டத்தில் ஈரிலக்க வளர்ச்சி விகிதமாக உயர்ந்தது. 

2017 ஆம் ஆண்டு நிலவரப்படி சீனாவின் எரிவாயு இருப்பு 184 டிரில்லியன் கன அடிகளாகும். உலகின் மொத்த இயற்கை எரிவாயு இருப்பு 6923 டிரில்லியன் கன அடிகள் என்ற நிலையில் சீனா இயற்கை எரிவாயு இருப்பில்  உலகில் 10 வது இடத்தைப் பிடித்துள்ளது.

## நுகர்வு
சீனாவின் ஆற்றலுக்கான மகத்தான தேவையை கருத்தில் கொண்டு நோக்கினால் 2012 ஆம் ஆண்டு எரிவாயு அதன் ஆற்றல் பயன்பாட்டில் ஒப்பீட்டளவில் சிறிய பங்கை மட்டுமே கொண்டிருந்தது. அதாவது மொத்த ஆற்றலில் 5% மட்டுமே இருந்தது.  இயற்கை எரிவாயு நிலக்கரியை விட குறைந்த மாசுபடுத்தும் எரிபொருளாகவும் குறைவான  கார்பன் கொண்ட தீவிர மாற்று எரிபொருளாகவும் சீன அதிகாரிகள் பார்த்தார்கள்.இதன்விளைவாக எரிவாயு நுகர்வு சீனாவில் வேகமாக அதிகரித்து வருகிறது. 2030 ஆம் ஆண்டுக்குள் சீன நாட்டின் ஆற்றல் விநியோகத்தில் 15% அளவை இயற்கை எரிவாயு வழங்கும் என்று சீனாவில் எதிர்பார்க்கப்படுகிறது. 
## பகிர்வு

### உற்பத்தி
2013 ஆம் ஆண்டு மட்டும் சீனா 112 பில்லியன் கனமீட்டர் இயற்கை எரிவாயுவை உற்பத்தி செய்தது. உற்பத்திக்கான உலக தரவரிசையில் இது சீனாவுக்கு ஆறாவது இடத்தைப் பெற்றுக் கொடுத்தது. 2005-2013 ஆம் ஆண்டு காலத்தில் சீனாவில் இயற்கை எரிவாயு உற்பத்தியளவு இரண்டு மடங்கு அதிகரித்தது. 
### இறக்குமதி
இயற்கை எரிவாயு உற்பத்தி வேகமாக உயர்ந்துள்ள போதிலும், 2013 ஆம் ஆண்டில் சீனா 52 பில்லியன் கன மீட்டர் இயற்கை எரிவாயுவை இறக்குமதி செய்து உலகின் ஐந்தாவது பெரிய எரிவாயு இறக்குமதியாளராக மாறியது. 2008-2013 காலகட்டத்தில் கூட இறக்குமதி பத்து மடங்கிற்கும் மேலாக அதிகரித்துள்ளது.   இயற்கை எரிவாயு இறக்குமதிக்கான ஆதாரங்களை பல்வகைப்படுத்த சீனா ஆராய்ந்து வருகிறது.

2013 ஆம் ஆண்டில் சப்பான்,  கொரியா நாடுகளைத் தொடர்ந்து சீனா உலகின் மூன்றாவது பெரிய நீர்ம இயற்கை எரிவாயு இறக்குமதியாளராக இருந்தது. இந்த இறக்குமதியில் 85% ஆத்திரேலியா, இந்தோனேசியா, மலேசியா மற்றும் கத்தார்  நாடுகளிலிருந்து இறக்குமதியானதாகும். 

நீர்ம இயற்கை எரிவாயுவின்  சார்புநிலையை குறைக்க, மியான்மர் மற்றும் மத்திய ஆசியாவிலிருந்து இயற்கை எரிவாயுவை இறக்குமதி செய்ய சீனா குழாய் வழிகளை அமைத்துள்ளது. 2014 ஆம் ஆண்டில் கிழக்கு உருசியாவிலிருந்து பெரிய அளவிலான எரிவாயுவை இறக்குமதி செய்வதற்கான ஒரு ஒப்பந்தத்தை சீனா கையெழுத்திட்டுள்ளது. இதன்படி  2018 ஆம் ஆண்டு முதல் உருசியா இயற்கை எரிவாயுவை சீனாவுக்கு அனுப்பத் தொடங்கியது.
## மேற்கோள்கள்

பகுப்பு:சீனா
பகுப்பு:ஆற்றல்
ரகுநாதன் ஸ்ரீஆனந்த்

**ரகுநாதன் சிறீஆனந்த்** *(Raghunathan Srianand)* (பிறப்பு: பிப்ரவரி 1, 1969) பல்கலைக்கழகங்களுக்கான வானியல், வானியற்பியல் மையத்தில் பணிபுரியும்  ஓர் இந்திய அண்டவியலாளரும் வானியற்பியலாளரும் ஆவார். இவர் செய்த முதன்மை ஆய்வுகளுள் ஒன்று அண்ட நுண்ணலைப் பின்னணிக் கதிர்வீச்சினில் படிமலர்ந்த செம்பெயர்ச்சி குறித்ததாகும். மேலும் அடிப்படை மாறிலிகள் குறித்த இவரது ஆராய்ச்சிகளுக்காகவும் 2008ஆம் ஆண்டு இவருக்கு சாந்தி ஸ்வரூப் பட்நாகர் விருது வழங்கப்பட்டது. சிறீஆனந்து பன்னாட்டு வானியல் ஒன்றியத்தின் உறுப்பினர் ஆவார்]] இவர் பெரிமீட்டர் கோட்பாட்டு இயற்பியல் நிறுவன உருப்பினரும் ஆவார்.

வானியற்பியலில் நோக்கீட்டு, கோட்பாட்டுப் பணிகளில் கவனம் க்குவிக்கும் இவர் குவேசார்களி  உறிஞ்சல் கதிர்நிரல் வரிகளைப் பயன்படுத்தி, *அடிப்படை மாறிலிகளைன் வேறுபாட்டு வரம்புகளின்*  புரிதலை விரிவுபடுத்தியுள்ளார்.  உயர் z துகள் உள்ள முதனிலைப் பால்வெளிகள்,  அடிப்படை மாறிலிகளின் கால்வெளி வேறுபாடு, அண்ட நுண்ணலைப் பின்னணிக் கதிர்வீச்சு வெப்பநிலையில் செம்பெயர்ச்சியின் படிமலர்ச்சி. IGM உருவாக்கமும் படிமலர்ச்சியும் ஆகியன் இவரது ஆய்வுப்  பகுதிகளாகும். இவரது ஆய்வுகள் பல கட்டுரைகளாக ஆவணப்படுத்தப்பட்டுள்ளன. and Google Scholar, an online article repository of scientific articles, has listed 306 of them. இவருக்கு 2008 இல் இந்திய அரசின்  அறிவியல் ஆராய்ச்சியின் உயர்முகமையான அரிவியல், தொழிலக ஆறாய்ச்சி மன்றம், இந்திய அறிவியல் விருதுகளை மிக உயர்ந்த அறிவியல் தொழில்நுட்பத்துக்கான  [சாந்தி சுவரூப் பட்னாகர் விருதை அளித்தது.

== தேர்ந்தெடுத்த நூல்தொகை ==
* 
* 
* 

== மேலும் காண்க ==

* செம்பெயர்ச்சி வெளிக் குலைவுகள்

== குறிப்புகள் ==


== மேற்கோள்கள் ==


== வெளி இணைப்புகள் ==
* 


[பகுப்பு:இந்திய இயற்பியலாளர்கள்
பகுப்பு:இந்திய அண்டவியலாளர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இந்திய வானியற்பியலாளர்கள்
பகுப்பு:இந்திய வானியலாளர்கள்
பகுப்பு:அண்டவியலாளர்கள்
சாம் ரைமி

**சாம் ரைமி** (அக்டோபர் 23, 1959) என்பவர் அமெரிக்க நாட்டு இயக்குநர், தயாரிப்பாளர், நடிகர் மற்றும் திரைக்கதை ஆசிரியர் ஆவார். இவர் 1972 ஆம் ஆண்டு முதல் தி ஈவில் டெட் (1981), இசுபைடர்-மேன் (2002-2007), டாக்டர் ஸ்ட்ரேஞ்ச் இன் த மல்டிவெர்ஸ் ஆப் மேட்னெஸ் (2022) போன்ற பல திரைப்படங்களில் பணிபுரிந்துள்ளார்.

## ஆரம்ப கால வாழ்க்கை
இவர் அக்டோபர் 23, 1959 ஆம் ஆண்டில் மிச்சிகனில் உள்ள ராயல் ஓக்கில் பழமை விரும்பும் யூத குடும்பத்தில்  வணிகர்களான செலியா பார்பரா மற்றும் லியோனார்ட் ரொனால்ட் ரைமி ஆகியோருக்கு மகனாகப் பிறந்தார். இவரது மூதாதையர்கள் ரஷ்யா மற்றும் ஹங்கேரியிலிருந்து யூத குடியேறிகள் ஆகும். இவர் நடிகர் டெட் ரைமியின் அண்ணன் மற்றும் திரைக்கதை ஆசிரியர் இவான் ரைமியின் தம்பி ஆவார். இவருக்கு ஆண்ட்ரியா ரைமி ரூபின். என்ற ஒரு சகோதரியும் உண்டு.

## மேற்கோள்கள்

## வெளிப்புற இணைப்புகள்
* 

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:திரைக்கதை ஆசிரியர்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:அமெரிக்க யூதர்கள்
பகுப்பு:யூத நடிகர்கள்
மாட் டோல்மாச்

**மாட் டோல்மாச்** (Matt Tolmach) என்பவர் அமெரிக்க நாட்டு திரைப்படத் தயாரிப்பாளர் மற்றும் சோனி பிக்சர்ஸ் என்டர்டெயின்மென்ட்டின் முன்னாள் தயாரிப்பு இணைத் தலைவர் ஆவார். இவர் 1993 ஆம் ஆண்டு முதல் தி அமேசிங் இசுபைடர்-மேன் (2012), தி அமேசிங் இசுபைடர்-மேன் 2 (2014), சுமான்சி: வெல்கம் டூ தி ஜங்கிள் (2017), வெனம் (2018), வெனம்: லெட் தேர் பி கார்னேஜ் (2021) போன்ற பல திரைப்படங்களை தயாரித்துள்ளார்.

## ஆரம்பகால வாழ்க்கை
டோல்மாச் தனது தாத்தாவான தயாரிப்பாளர் மற்றும் திரைப்பட நிர்வாகி சாம் ஜாஃப் ஆகியோரின் கதைகளைக் கேட்டபின் முதலில் திரைப்படத்தில் ஆர்வம் காட்டினார். இவர் ஒரு யூத வம்சாவளியைச் சேர்ந்தவர்.

இவர் 2008 ஆம் ஆண்டில் சோனி பிக்சர்ஸ் என்டர்டெயின்மென்ட்டில் 'டக் பெல்கிராட்' என்பவருடன் (2003 முதல்) இணை தயாரிப்புத் தலைவராக நியமிக்கப்பட்டார். இவர் இசுபைடர் மேன் திரைப்படத்தொடர்களில் இணை தயாரிப்பாளராக பணிபுரிந்துள்ளார் என்பது குறிப்பிடத்தக்கது.

இவர் 2010 இல் சோனி பிக்சர்ஸ் நிறுவனத்தை விட்டு வெளியேறி தி அமேசிங் இசுபைடர்-மேன் (2012) மற்றும் தி அமேசிங் இசுபைடர்-மேன் 2 (2014), போன்ற திரைப்படங்களை தயாரித்தார். அதன் பிறகு பெல்கிராட் ஸ்டுடியோவின் ஒரே தலைவராகவும், ஹன்னா மிங்கெல்லா தயாரிப்புத் தலைவராகவும் தேர்வு செய்யப்பட்டார்.

## மேற்கோள்கள்

## வெளி இணைப்புகள்
*

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:அமெரிக்க யூதர்கள்
பகுப்பு:அமெரிக்கத் திரைப்படத் தயாரிப்பாளர்கள்
எம் சத்தியநாராயணன்

use both this parameter and |birth_date to display the person's date of birth, date of death, and age at death) -->|image=|image_upright=|alt=|caption=|native_name=|native_name_lang=|other_names=|birth_name=|birth_date=|birth_place=சென்னை, தமிழ் நாடு, இந்தியா|disappeared_date=|disappeared_place=|disappeared_status=|known_for=|death_cause=|name=நீதியரசர் எம். சத்த்தியநாராயணன்|body_discovered=|resting_place=|resting_place_coordinates=|monuments=|nationality=இந்தியன்|citizenship=|education=|alma_mater=|occupation=மதராசு உயர் நீதிமன்றத்தின் நீதியரசர்|years_active=|employer=|organization=|agent=|honorific_suffix=|footnotes=}}(நீதியரசர்) **எம் சத்தியநாராயணன்** (பிறப்பு 10 ஜூன் 1959) மெட்ராஸ் உயர் நீதிமன்றத்தின் நீதிபதி. தமிழக எம்.எல்.ஏ தகுதி நீக்க வழக்கில் தீர்ப்பை வழங்க தேர்ந்தெடுக்கப்பட்ட மூன்றாவது நீதிபதி இவர்.

## ஆரம்பக் கல்வி
நீதிபதி சத்தியநாராயணன், சென்னையில் உள்ள டி.ஜி. வைஷ்ணவ் கல்லூரியில் பி.காம் படித்தார், பின்னர் சென்னை டாக்டர் அம்பேத்கர் அரசு சட்டக் கல்லூரியில் சட்டம் பயின்றார்.

## வழக்கறிஞராக
நீதிபதி சத்தியநாராயணன் ஏப்ரல் 6, 1983 அன்று வழக்கறிஞராகப் பதிவு செய்துகொண்டார். அவர் வழக்கறிஞர்கள் எம். என். பத்மநாபன் மற்றும் கே. எஸ். தினகரன் ஆகியோரின் கீழ் இளம் வழக்கறிஞராக இருந்தார். அவர் மெட்ராஸ் உயர் நீதிமன்றம் மற்றும் கீழ் நீதிமன்றங்களுக்கு முன்பாக சிவில் மற்றும் கிரிமினல் தரப்பில் வாதாடி வந்தார். அகில இந்திய சேவை அதிகாரிகள் மற்றும் பஞ்சாப் நேஷனல் வங்கி போன்ற வாடிக்கையாளர்களுக்காக அவர் சேவை மற்றும் வரி விஷயங்களையும் மேற்கொண்டார். பஞ்சாப் நேஷனல் வங்கியின் நிலையான சட்ட ஆலோசகராகவும் பணியாற்றினார்.

## நீதிபதியாக
அவர் ஏப்ரல் 23, 2008 அன்று மெட்ராஸ் உயர்நீதிமன்றத்தின் கூடுதல் நீதிபதியாகவும், நவம்பர் 9, 2009 அன்று நிரந்தர நீதிபதியாகவும் நியமிக்கப்பட்டார்.

நீதிபதி சத்யநாராயணன் ஜூன் 6 2021 ல் ஓய்வு பெறவிருந்தாலும், அவர் மே 11 2021 அன்று தேசிய பசுமை தீர்ப்பாயத்தில் சேர வேண்டி இருந்ததால் அவருக்கு முன்கூட்டியே பிரியாவிடை வழங்கப்பட்டது.

## முக்கிய வழக்குகள்
மெட்ராஸ் உயர்நீதிமன்றத்தின் டிவிஷன் பெஞ்ச்  அ. இ. அ. தி. மு. க கட்சியின் 18 சட்டமன்ற உறுப்பினர்களை தகுதி நீக்கம் செய்வதை எதிர்த்து மனுக்கள் மீது இரண்டு விதமான தீர்ப்பை வழங்கியது. அதனால், மூன்றாவது நீதிபதியாக, சத்தியநாராயணன் நியமிக்கப்பட்டர்.

## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:சென்னை உயர் நீதிமன்ற நீதிபதிகள்
கெல்லி மார்செல்

**கெல்லி மார்செல்** (10 சனவரி 1974) என்பவர் பிரித்தானிய நாட்டு திரைக்கதை ஆசிரியர், தொலைக்காட்சி தயாரிப்பாளர் மற்றும் நடிகை ஆவார். இவர் இயக்குநர் டெர்ரி மார்செல் மற்றும் நடிகை லிண்ட்சே ப்ரூகாண்டின் ஆகியோரின் மகள் மற்றும் நடிகை ரோஸி மார்சலின் அக்கா ஆவார். இவர் பிப்டி சேட்ஸ் ஒப் கிரே (2015), வெனம் (2018), வெனம்: லெட் தேர் பி கார்னேஜ் (2021) போன்ற திரைப்படங்களில் திரைக்கதை ஆசிரியராக பணிபுரிந்துள்ளார்.

## மேற்கோள்கள்

## வெளிப்புற இணைப்புகள்
*

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:பிரித்தானிய திரைப்பட நடிகைகள்
பகுப்பு:பிரித்தானியத் தொலைக்காட்சி நடிகைகள்
பகுப்பு:திரைக்கதை ஆசிரியர்கள்
பகுப்பு:தொலைக்காட்சி தயாரிப்பாளர்கள்
பகுப்பு:திரைப்படத் தயாரிப்பாளர்கள்
தேசிய புரோபேன் வாயு சங்கம்

**தேசிய புரோபேன் வாயு சங்கம்** (*National Propane Gas Association*) அமெரிக்காவைச் சேர்ந்த ஒரு  வர்த்தக அமைப்பாகும். புரோபேன் தொழிற் துறையில் ஈடுபட்டுள்ள 3,500 நிறுவனங்களை இச்சங்கம் உள்ளடக்கியுள்ளது. ஆற்றல் தொழில் வல்லுநர்களுக்கான பயிற்சி தரங்களை  தேசிய புரோபேன் வாயு சங்கம் வழங்குகிறது. புரோப்பேன் எரிபொருளை கொண்டு செல்லுதல், பகிர்ந்தளித்தல்,  பயன்பாடு தொடர்பான பாதுகாப்பு சம்பவங்களை ஆய்வு செய்து இச்சங்கம் தொகுத்துள்ளது. 

தேசிய புரோபேன் வாயு சங்கம்  முதலில் அமெரிக்காவின் இல்லினாய்சு மாநிலத்திலுள்ள லிசுலீ கிராமத்தில் இருந்தது. ஆனால் பின்னர் இதன் தலைமையகம் 2002 ஆம் ஆண்டு வாசிங்டன் நகருக்கு மாற்றப்பட்டது. 

புரோபேன் அரசியல் நடவடிக்கைக் குழு என்ற அமைப்பு ஒன்றையும் இச்சங்கம் இயக்குகிறது. 
புரோபேன் தொழிலுக்கான வர்த்தக மாநாடுகளை நடத்துகிறது இவ்வமைப்பு திட்டமிட்டு நடத்துகிறது.

## மேற்கோள்கள்

## புற இணைப்புகள்
* National Propane Gas Association

பகுப்பு:ஐக்கிய அமெரிக்கா
பகுப்பு:வணிக நிறுவனங்கள்
வெல்டிங் குமார்

**"வெல்டிங்" குமார்** என்பவர் ஒரு இந்திய குற்றவாளியாவார்.சென்னையைச் சேர்ந்த இவர் வழக்கறிஞர் ஆர். சண்முகசுந்தரம் மீதான தாக்குதலில் ஈடுபட்டதற்காக அறியப்படுகிறார். அதற்காக இவருக்கு ஆயுள் தண்டனை விதிக்கப்பட்டது. பின்னர் இவர் சக கைதிகளுடனான மோதலின்போது புழல் சிறைச்சாலையில் கொல்லப்பட்டார். 

## தனிப்பட்ட வாழ்க்கை
இவர்  சென்னையில் கொருக்குப்பேட்டைக்கு அருகிலுள்ள நாவலர் தெருவில் பிறந்தார். இவர் முதலில் ஜெயகுமார் என்று அழைக்கப்பட்டார்.  இவர் இறந்தபோது  சுமார் 47 முதல் 48 வயது இருக்கும் என்று நம்பப்படுகிறது. தண்டையார்பேட்டையில் பற்றவைப்பாளராக (வெல்டர்) தனது தொழிலை தொடங்கினார்.  சாந்தியை மணந்த இவருக்கு திவ்யா என்ற மகளும், சுஷில் குமார் என்ற மகனும் உள்ளனர். 

## குற்றவியல் வரலாறு
நான்கு கொலைகள் உட்பட 25 வெவ்வேறு குற்றவியல் வழக்குகளில் இவர் குற்றம் சாட்டப்பட்டார். டெக்கான் கிரோனிகல் இவரை சில தமிழக அரசியல்வாதிகளின் அடியாள் என்று வர்ணித்தது.  

1985 இல் இராதாகிருஷ்ணனையும் 1992 இல் லம்பா மணியையும் கொன்றதாக இவர் மீது குற்றம் சாட்டப்பட்டது. நீதிமன்ற வளாகங்களுக்குள் சேராவையும், அயோத்தி குப்பத்தைச் சேர்ந்த வீரமணியையும் தாக்கியுள்ளார்.  நீதிமன்றத்துக்கு சென்று கொண்டிருந்த வழக்கறிஞர் விஜயனை வழியில் தாக்கியுள்ளார். ராதாகிருஷ்ணன், சண்முகசுந்தரம் ஆகியோரை  தாக்கியதற்காக இவர் ஆயுள் தண்டனை பெற்றார். இவர் சிறையில் இருந்தபோதும் வன்முறையில் ஈடுபட்டார். இவர் கடலூர் சிறையில் இருந்தபோது ஜான் பாண்டியனையும், சேலம் சிறையில் இருந்தபோது வ. முல்லைவேந்தனையும் தாக்கினார். 

## வழக்கறிஞர் சண்முகசுந்தரம் வழக்கு
30 மே 1995 அன்று வழக்கறிஞர் ஆர். சண்முகசுந்தரத்தை தாக்கியப் பிறகு இவர்  தமிழகத்தில் புகழ் பெற்றார். "வெல்டிங்" குமாரை கைது செய்ய உதவும் தகவலுக்கு சிபிஐ பணப்பரிசு வளிப்பதாக அறிவத்தது. டான்சி நிலபேர வழக்கில் அப்போதைய முதல்வர் ஜெ. ஜெயலலிதா மீது திமுக சார்பில் வழக்கறிஞரான ஆர். சண்முகசுந்தரம் வழக்குத் தொடுக்க தயாராகிக் கொண்டிருந்தார். இதற்காக அவர் மீது நடத்தப்பட்ட தாக்குதலில் அவர் கடுமையாக காயமடைந்தார். இந்த தாக்குதல் தமிழ்நாட்டு சட்ட சமூகத்தை கோபப்படுத்தியது. இதை கண்டித்து மாநிலம் தழுவிய போராட்டங்கள் நடந்தன.  பின்னர் குமார் அந்த வழக்கில் உள்ளூர் நீதிமன்றத்தால் குற்றவாளி என அறிவிக்கப்பட்டு ஆயுள் தண்டனை விதிக்கப்பட்டார். பின்னர் இந்த தீர்ப்பை உயர் நீதிமன்றம் உறுதிப்படுத்தியது. 

## இறப்பு
2009 சூன்  அன்று, குமார் புழல் சிறையில் சக கைதிகளால் தாக்கப்பட்டு கொல்லப்பட்டார். இவர் கொலை செய்யப்படுவதற்கு இரண்டு மாதங்களுக்கு முன்பு கோவையில் இருந்து புழல் சிறைக்கு மாற்றப்பட்டார். சிறையில் நடக்கும் மோசடி செயல்களை இவர் தன் கையக்குள் கொண்டுவந்ததால்  ஏற்பட்ட பகையின் விளைவாக இவரது கொலை நிகழ்ந்ததாக புழல் சிறை அதிகாரிகள் தெரிவித்தனர், அதில் குறிப்பாக  ரிமாண்ட் கைதிகள் தங்கள் செல்பேசிகளை குற்றவாளிகள் பேச கொடுத்து அதற்கு கட்டணம் வசூலித்தனர். 

## குறிப்புகள்
 
பகுப்பு:2009 இறப்புகள்
பகுப்பு:இருபதாம் நூற்றாண்டு பிறப்புகள்
பகுப்பு:தமிழ்நாட்டுக் குற்றவாளிகள்
சேலம் துறைமுக மின் நிலையம்

**சேலம் துறைமுக மின் நிலையம்** (*Salem Harbor Power Station*) என்பது அமெரிக்காவின் மாசசூசெட்சு மாநிலத்திலுள்ள சேலம் நகரத்தில் அமைந்துள்ள ஓர் இயற்கை எரிவாயு எரியூட்டும் மின் உற்பத்தி நிலையமாகும். சேலம் துறைமுக நகரத்தில் 65 ஏக்கர் பரப்பளவில் இம்மின் நிலையம் அமைந்துள்ளது. இதே தளத்தில் காலாவதியான நிலக்கரி எரியூட்டும் ஆலையை மாற்றி 2018 ஆம் ஆண்டு முதல் இயற்கை எரிவாயு எரியூட்டும் நிலையமாக இந்நிலையம் செயல்படத் தொடங்கியது.
 
சேலம் துறைமுக மின் நிலையம் 1800 ஆம் ஆண்டுகளில் கடலிடமிருந்து மீட்டெடுக்கப்பட்ட நிலப்பகுதியில் அமைந்துள்ளது. முன்னதாக இப்பகுதி கப்பல்கள் மற்றும் படகுகளைக் கட்டி நிலைப்படுத்துவதற்காக அமைக்கப்படும் கப்பல்துறை மேடை மற்றும் நிலக்கரி களஞ்சியமாக இருந்தது. அசல் தொழிற்சாலையின் கட்டுமானம் 1950 ஆம் ஆண்டுகளில் தொடங்கியது. இத்தொழிற்சாலை பல முறை விரிவாக்கப்பட்டது.

அசல் தொழிற்சாலையை விட இது சிறியதாகும். 40 ஏக்கர் நீர்முனை நிலத்தை எதிர்கால வளர்ச்சிக்கு பயன்படுத்த அமைவிடம் அனுமதிக்கிறது. 2012 ஆம் ஆண்டில் ஃபுட் பிரிண்ட் பவர் நிறுவனம் வாங்கிய 60 ஆண்டு பழமையான நிலக்கரி ஆலை 2014 ஆம் ஆண்டு மே 31 அன்று அகல்நிலைக்கு கொண்டு வரப்பட்டது. தொழிற்சாலையை இடிக்கும் பணிகள் 2016 ஆம் ஆண்டு நிறைவடைந்தன. அதே நேரத்தில் புதிய தொழிற்சாலை கட்டுவதற்கான பணிகள்  தொடங்கின.  

## மேற்கோள்கள்

பகுப்பு:ஐக்கிய அமெரிக்கா
பகுப்பு:மாசசூசெட்ஸ்
பகுப்பு:மின் உற்பத்தி
ஆர். சண்முகசுந்தரம் (வழக்கறிஞர்)

:: இதே பெயர் கொண்ட எழுத்தாளரைப் பற்றி அறிய, ஆர். சண்முகசுந்தரம் என்ற பக்கத்தைப் பார்க்கவும்.

**இராஜகோபால் சண்முகசுந்தரம்** என்பவர் தமிழக அரசுத் தலைமை வழக்கறிஞராக உள்ளவராவார். திருநெல்வேலி மாவட்டம் பாளையங்கோட்டையில் 1953 இல் பிறந்தவரான சண்முக சுந்தரம் 1977இல் வழக்கறிஞராக பதிவு செய்தார்.  1989 -1991 இல் திமுக ஆட்சியில் அரசு கூடுதல் குற்றவியல் வழக்கறிஞராகவும், 1996-2001  திமுக ஆட்சியில் மாநில தலைமை அரசு குற்றவியல்  வழக்கறிஞராக பணியாற்றி அரசு வழக்கறிஞராக அனுபவம் பெற்றவர். இவர்  இந்திய நாடாளுமன்றத்தின் மேலவையான மாநிலங்களவைக்கு தமிழ்நாட்டிலிருந்து  திராவிட முன்னேற்றக் கழகம்  கட்சி சார்பாக  இந்திய நாடாளுமன்ற உறுப்பினராக தேர்ந்தெடுக்கபட்டு 2002-2008 காலகட்டத்தில் இருந்தார். 1995 ஆம் ஆண்டு மே 30 ஆம் தேதி  ஜெயலலிதா மீது ஊழல் வழக்குப் பதிவு செய்யப் போகும் போது இவர் தாக்கப்பட்டார். "வெல்டிங் "குமார் மற்றும் 6 பேர் இந்த தாக்குதலில் ஈடுபட்டதற்குதண்டனை பெற்றனர்.

## குறிப்புகள்
 

பகுப்பு:1957 பிறப்புகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்நாடு தலைமை வழக்குரைஞர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:திருநெல்வேலி மாவட்ட மக்கள்